OpenLLM-France/wikimedia huggingface dataset:
# Eva Perez-Pons

Eva Perez-Pons Andrade (Lemoa, Bizkaia, 1996ko ekainaren 16a) bizkaitar poeta eta ingeniaria da.

## Biografia

Elektronika eta Automatika Ingeniaritzan graduduna, Ikasketa Feministak eta Generokoak masterra ikasten dihardu.
Klitto atari digitalean kolaboratzaile aritu izan da.
2020an argitaratu zuen bere lehen liburua, Zaharkitze programatua. Bertan gai "deserosoak" jorratzen ditu, hala nola gutizia edo mendekotasunak eragindako indarkeria pasiboa.

## Liburuak
### Poesia

* Zaharkitze programatua (2020, Erein)

### Saiakera

* Erresistentziarako gorputzak: bollerak. (2023, Lisipe)

## Sariak ete errekonozimenduak

* 2019an Bilboko Blas Otero Poesia Lehiaketaren XII. edizioko saria.
* 2017an Lemoako Narrazio Lehiaketako 1. saria.

## Erreferentziak

* ↑ Erein. Egileak: Eva Perez-Pons. (Noiz kontsultatua: 2020-07-04).
* ↑ «Eva Perez-Pons: "Jendarteari kritika egiteko da liburuaren titulua"» Begitu (Zertu Kultur Elkartea) http://begitu.org/publicaciones/2020831172835%20-%20Begitu%20abuztua%20internet.pdf.
* ↑ Eva Perez-Pons | Klitto!. (Noiz kontsultatua: 2020-07-09).
* ↑ (Gaztelaniaz) «Bilbao, con todas las letras» El Correo 2019-12-04 (Noiz kontsultatua: 2020-10-04).
* ↑ (Gaztelaniaz) Zaharkitze programatua. (Noiz kontsultatua: 2020-10-04).
* ↑ Agirre, Jon. (2023-04-17). «Terf diskurtsoen goraldian erantzuna emateko saiakera» El Diario Vasco (Noiz kontsultatua: 2023-06-16).
* ↑ «Bilbao.eus, InfoBilbao, Albisteak, JUAN MARI ABURTO BILBOKO ALKATEAK MIGUEL DE UNAMUNO SAIAKERAKO, BLAS DE OTERO POESIAKO ETA GABRIEL ARESTI IPUIN LEHIAKETAKO AURTENGO EDIZIOKO SARIAK BANATU DITU» www.bilbao.eus (Noiz kontsultatua: 2020-07-09).
* ↑ «Lemoako Udala - Narrazio Lehiaketa» www.lemoa.net (Noiz kontsultatua: 2020-07-09).

## Kanpo estekak

* Elkarrizketa Argian.(2020.04.24) Erabat kontzienteki idatzi dut gorputzaren inguruan eta gorputzetik
* Elkarrizketa Berrian (2020.07.21) Zaurgarri egiten duen poesia
* Datuak: Q96654197
# Eva Nil

Eva Comello, Eva Nil edo Eva Nill izen artistikoz ezagunagoa, (Kairo, 1909ko ekainaren 25a – Cataguases, 1990eko abuztuaren 15a) egiptoar-brasildar aktorea izan zen.

## Bizitza

Ida Tonetti eta Pietro Comello italiarren alaba, Eva Comello Kairon jaio zen 1909an. Umea zela, Brasilera emigratu zen familiarekin. Haren aita argazkilaria zen eta Brasilen zinemagile bihurtu zen, eta neba, Roger Comello (Ben Nill), aktorea zen baita ere.
Hartu zuen izengoitiak, Eva Nil (edo Eva Nill), Nilo ibaiari egiten dio erreferentzia. Valadião, o Cratera (1925), Na Primavera da Vida (1926), Senhorita Agora Mesmo (1928) eta Barro Humano (1929) filmetan parte hartu zuen. Gaur egun film horiek guztiak galduta daude.
Cinearte aldizkariaren azalean bi aldiz agertu zen, eta horrek bere ospea finkatzen lagundu zuen, Askotan «Greta Garbo brasildarra» deitzen zioten.
1920ko hamarkadaren amaieran zinema utzi ondoren, argazkilari lanetan hasi zen Cataguasesen, aitarekin batera.
Ez zen inoiz ezkondu eta 1990ean hil zen Cataguasesen, 81 urte zituela.

## Filmografia

| Urtea | Izenburua | Pertsonaia | Oharrak |
| 1925 | Valadião, o Cratera | | Film galdua |
| 1926 | Na Primavera da Vida | nekazaria | Film galdua |
| 1928 | Senhorita Agora Mesmo | Lili | Film galdua |
| 1929 | Barro Humano | Diva | Film galdua |

## Erreferentziak

* 1 2 3 4 (Portugesez) «Eva Nill» Museu da TV (Noiz kontsultatua: 2019-08-02).
* ↑ (Ingelesez) Bethell, Leslie. (1998). A Cultural History of Latin America: Literature, Music, and the Visual Arts in the 19th and 20th Centuries. Cambridge University Press, 461 or. ISBN 9780521626262. (Noiz kontsultatua: 2024-08-20).
* ↑ (Ingelesez) King, John. (2000). Magical Reels: A History of Cinema in Latin America. Verso, 24 or. ISBN 185984233X. (Noiz kontsultatua: 2024-08-20).
* ↑ (Portugesez) «Eva Nil» Mulheres do Cinema Brasileiro (Noiz kontsultatua: 2024-08-20).
* ↑ (Portugesez) Zalak, Miza. «Eva Nill» Sala Latina de Cinema 2013-05-02 (Noiz kontsultatua: 2024-08-20).
* ↑ (Portugesez) Revista de teatro. (argitaratze data: 1990), 52 or. (Noiz kontsultatua: 2024-08-20).

## Kanpo estekak

* Datuak: Q10278393
* Multimedia: Eva Nill / Q10278393
# Eva Mirones

Eva Mirones Sola (Donostia, 1976ko otsailaren 8a - ) gipuzkoar arraunlaria da, arraunketa olinpikoan aditua.
Pasaitarra, herriko Koxtape taldean hasi bazen ere, Orio Arraun Elkartean aritzera pasa zen.
Behin hartu du parte Joko Olinpikoetan: Atenasen hain zuzen ere. 1997an Milanon Europako 23 azpiko Txapelketan urrezko domina lortu zuen.

## Erreferentziak

* ↑ Auñamendi Entziklopedia
* ↑ www.sports-reference.com
* ↑ «Olympedia – Eva Mirones» www.olympedia.org (Noiz kontsultatua: 2022-02-08).
* Datuak: Q12257688
# Esponellà

Esponellà Kataluniako udalerria da, Pla de l'Estany eskualdean eta Gironako probintzian kokatuta dagoena. 16,0 km²-ko azalera du eta 2009ko urtarrilaren 1eko erroldaren arabera 462 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 761 | 758 | 712 | 725 | 783 | 733 | 624 | 503 | 374 | 383 | 369 | 462 |

## Ikus, gainera

* Gironako udalerrien zerrenda

## Kanpo estekak

* (Katalanez) Esponellàri buruzko informazioa
* Datuak: Q13611
* Multimedia: Esponellà / Q13611
# Espontoi

Espontoia adar arma bereizgarria zen, infanteriako ofizialek erabilia, hosto edo bihotz formako moharrarekin, bi "kokospe"rekin eta, honen oinarrian, eskutoki faltsu batekin. Bi metroko garaiera izatera iristen zen.

## Jatorria eta Historia

Espontoia, hitz zehatza frantsesetik datorrena, pika erdi eta partesanaren oso familiako lantza bat da. Bere Erdi Aroko jatorriari kasu eginez gero, denbora luzez ezagutzen diren beste adar armak bezala katalogatu beharko litzateke, baina, XVI. mendetik aurrera, infanteriako ofizialen elementu bereizgarria izatera pasatzen da Louis XIV.aren garaian ematen zaio ofizialtzaren armaren ñabardura, maila militarreko arma bezala 1789ko Frantziar Iraultzararte mantenduz.
Espainian, espontoiak, adarrean sartutako beste arma batzuk bezala, infanteriak erabili zituen XVI. mende eta XVII. mendean, baita XVIII. mendearen hasieran ere, esklusiboki ofizialen arma bereizgarri bihurtzen direnean, bere mugakide ziren frantziarren ia modu berberean, Filipe IV.a Espainiakoagatik, berau izan baitzen moda-arau hau espainiar tertzioetan sartu zuena.
Esaten denez, mailaren arabera, alabarda (sarjentuen esklusiboa) edo espontoia erabiltzen zen (maila altuagoko ofizialek).

## Morfologia

Lehen espontoiak, partesanen familiako armak izan behar zuten, adar luzekoak (2 m) eta moharra militarrekoak, baina, gaurko egunetara iritsi den arman bihurtzen denean, bere "amaiera" erabat aldatzen da, arma apaindua eta material noblezko apaindurekin izatera paseaz. Bere erabiltzailearen altueratik ukondo bat baino zeozer gutxiago pasatzen zen, ofizialtzan sartzen denean, bere neurria beti 7 oinekoa izatera pasatzen den arren, 2,10 metrokoa, alegia. Badaude aleak 184 zentimetrotik 240rakoak.

## Kanpo estekak

* Datuak: Q1380716
* Multimedia: Spontoons / Q1380716
# Espodumeno

Espodumenoa LiAl(SiO$_3$)$_2$ formula kimikoa duen mineral inosilikato litiodun eta aluminioduna da. Izena grezierazko spodumenos (σποδυμενος, "errauts bihurtzeraino errea") hitzetik datorkio.
Espodumenoa litioan aberatsak diren granito eta pegmatitetan agertzen da. Aldaera gardena harribitxi gisa erabili izan da.

## Kanpo estekak

* Datuak: Q120547
* Multimedia: Spodumene / Q120547
# Espoir, sierra de Teruel

Espoir, Sierra de Teruel (euskaraz: «Esperantza, Teruel mendilerroa») André Malraux idazleak 1938-1939an zuzendu zuen film franko-espainiarra izan zen. Gidoia bere eleberri batean oinarrituta zegoen: Esperantza. Malraux hegazkinlari gisa Espainiako Errepublikaren aldeko armadan borrokatu zuen; filmak Gerra Zibilaren gertaera batzuk azaldu zituen. Film hau Malrauxen bakarra izan zen. Estreinaldia 1945 arte atzeratu behar izan zen.
Filmaketa gehienak Katalunian egin ziren, Bartzelonan, Tarragonan eta Collbatón, besteak beste. Max Aub idazle espainiarra, zuzendari laguntzailea izan zen eta gidoia gaztelaniara itzuli zuen; egin zituen beste lanak aktoreak aukeratzea eta eszenatokiak aukeratzea izan ziren. Filmaketa eten egin zen tropa frankistek Kataluniarantz aurrera egin zutelako. Taldeak Portbouko mugatik alde egin behar izan zuen eta filma Frantzian amaitu.
Alemaniarren okupazioarekin filmaren kopiak suntsitu ziren. Hala ere, bat libratu zen beste izenburu batekin komedia gisa gordeta zegoelako. 1945ean bertsio bat zabaldu zen baina errealitate berriari moldatuta. Urte berean Louis-Delluc saria lortu zuen.

## Argumentua

1936ko abenduaren 27an, Espainiako Gerra Zibila piztu eta hilabete gutxira, Nazioarteko Brigadetako aireko eskuadrilla bat osatzen zuten aparatuetako bat eraitsi zuten: Valdelinares udalerrian erori zen, Teruelen. Filmak espainiar errepublikarrek Armada frankistaren aurka baliabide gutxirekin baina erabakitasun handiz egindako borroka erakusten du.

## Aktoreak

* José Sempere : Peña komandantea
* Andrés Mejuto : Muñoz kapitaina
* Nicolás Rodríguez : Márquez, hegazkilaria
* José María Lado : nekazaria
* Julio Peña : Attigniès
* Pedro Codina : Schreiner
* Serafín Ferro : Saidi
* Miguel del Castillo : González

## Erreferentziak

* ↑ https://elpais.com/diario/2005/04/15/cine/1113516007_850215.html
* ↑ Bofarull, Anna Maria (2009). «Un rodatge en temps de guerra». Sàpiens, Bartzelona) (77): 46-49. ISSN 1695-2014.
* ↑ https://www.rtve.es/play/videos/filmoteca/sierra-teruel-1938/3918025/

## Kanpo estekak

* (Gaztelaniaz):Filma RTVE webgunean.
* (Frantsesez): Edouard WAINTROP : «La guerre d'Espagne retrouve son Espoir. Le film de Malraux avait été coupé sans son accord. La Filmoteca de Madrid vient de récupérer la version originale. Pérégrinations d'une copie entre Espagne, France et Etats-Unis», Libération, 5118 zk., 1997ko azaroaren 3a, 36-37.or.
* Datuak: Q1558443
* Multimedia: Espoir: Sierra de Teruel / Q1558443
# Espolla

Espolla Kataluniako udalerria da, Alt Empordà+ eskualdean eta Gironako probintzian dagoena. 2009ko urtarrilaren 1eko erroldaren arabera 404 biztanle zituen. 43,54 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.043 | 1.039 | 1.070 | 793 | 747 | 692 | 624 | 595 | 430 | 390 | 369 | 404 |

## Ikus, gainera

* Gironako udalerrien zerrenda

## Kanpo estekak

* (Katalanez) Espollako udalaren webgunea.
* Datuak: Q7079
* Multimedia: Espolla / Q7079
# Espoey

Espoey (okzitanieraz Espuei) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q843403
* Multimedia: Espoey / Q843403
# Espoo

Esbo / Espoo :
| Armarria ||
| Berezko izena | Esbo stad (suedieraz) Espoon kaupunki (finlandieraz) |
| Herrialdea Eskualdea Azpieskualdea | Finlandia Nilandia eskualdea Helsinki azpieskualdea |
| Alkatea | Marketta Kokkonen |
| Sorrera | 1458 |
| Koordenatuak | 60°12′20″N 24°39′20″E﻿ / ﻿60.20556°N 24.65556°E﻿ / 60.20556; 24.65556 |
| Azalera - Ur-azalera | 528,16 km² 215,94 km² (%40,9) |
| Biztanleria Dentsitatea Lehen hizkuntza - Finlandiera - Suediera - Besteak | 246.372 (2010.07.31) 789,1 bizt/km² (2009) % 83,0 (ofiziala) % 8,3 (ofiziala) % 8,7 |
| Webgune ofiziala | (Finlandieraz) (Ingelesez) (Suedieraz) |
Espoo (finlandieraz, suedieraz Esbo)) Finlandiako bigarren hiri handiena da. Hiriak 528 km$^2$ eta 243.169 biztanle (2009 ekainaren 30ean) ditu. Helsinkiko metropoli zonaldearen barruan kokatzen da beste hurrengo hiriekin batera: Helsinki (Helsingfors), Vantaa (Vanda), eta Kauniainen (Grankulla). Espoo-k ekialdean Helsikinki eta Vantaarekin mugatzen du, Kauniainen osoa bere barnean geratzen delarik. Espoo da Finlandiako hiri bakarra beste herri oso bat barnean duena. Hiria Finlandiako Golkoan kokatzen da, Uusimaa deituriko zonaldean.

## Herri eta hiri senidetuak

* Kongsberg (Norvegia)
* Kristianstad (Suedia)
* Gatchina (Errusia)
* Køge (Danimarka)
* Sauðárkrókur (Islandia)
* Esztergom (Hungaria)
* Irving (Texas) (AEB)
* Shanghai (Txina)
* Sochi (Errusia)
* Nõmme (Estonia)

## Pertsonaia ezagunak

* Kimi Räikkönen (1979- ), 1 Formulako gidaria.

## Erreferentziak

* ↑ Maanmittauslaitos
* ↑ Väestorekisterikeskus 2010.07.31
* ↑ Väestorekisterikeskus 2009

## Kanpo estekak

* (Finlandieraz)(Suedieraz)(Ingelesez) Webgune ofiziala
* Datuak: Q47034
* Multimedia: Espoo / Q47034
# Erato

Greziar mitologian, Erato (antzinako grezieraz: Ἐρατώ "desiratua"), poesia lirikoaren eta erotikoaren musa da, eta ezteiena. Mnemosina eta Jupiterren alaba zen. Lira joz, mitrez eta arrosaz koroatua azaltzen da irudietan. Askotan Eros jainkoa bere ondoan agertzen da.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Lur entziklopedietatik hartua.

## Kanpo estekak

* Datuak: Q104413
* Multimedia: Erato / Q104413
# Eratosteniarra

Eratosteniar Periodoa Ilargiaren denbora lerro geologikoa osatzen duten periodo geologikoen artean luzeena da. Duela 3200 milioi urte hasi zen eta duela 1100 milioi urte amaitu, gutxi gorabehera.
Periodo geologiko honek hasiera eman zion talka kraterrari zor dio izena, Eratostenes kraterrari hain zuzen. Koperniko kraterraren sorrerak ematen dio amaiera garaiari, duela 1100 milioi urte gertatu zen talkak. Talka hau garai berri baten jaiotza ere bada, Periodo Kopernikarrarena, gaur egun arte hedatzen den garaiarena. Aurreko periodo geologikoan (Imbriarra) egon zen basalto-bulkanismo bortitza apaldu egin zen garai honetan zehar, azkenean erabat desagertu arte. Laba-fluxu gazteenak, satelite orbitalei esker begiztatu direnak, duela 1100 milioi urtekoak dira gutxi gorabehera, hau da, periodo geologiko honen amaieran eratu ziren. Hori dela eta, aipatu berri dugun datatik aurrera, ustez, ez da egon bulkanismo nabarmenik Ilargian, beraz, Periodo Kopernikarra, bulkanismo aldetik, garai hiltzat har dezakegu.
Azpiko denbora lerroan kolore urdin argiarekin ageri da Periodo Eratosteniarra, Imbriar Berantiarra eta Kopernikarra alboan dituela, arestian esan bezala.

## Lurra periodo honetan zehar

Ilargiaren Periodo Eratosteniarra hain luzea izanik, hainbat garai homologo ditu Lur planetan, jarraian aipatuko direnak. Lurrean, garai hauetan, Eoi Arkearraren Garai Neoarkearra eta Eoi Proterozoikoaren Garai Paleoproterozoikoa eta Garai Mesoproterozoikoa jazo ziren. Denboraldi horretan, besteak beste, planeta oxigenatu egin zuten bakterio jakin batzuek, hala ere, biziak ez zuen garapen nabarmenik pairatu, izan ere, oraindik ere izaki zelulabakarrak ziren jaun eta jabe gure planetan.

## Erreferentziak

* ↑ «Geologic History of the Moon» ser.sese.asu.edu (Noiz kontsultatua: 2019-06-21).

## Kanpo estekak

* Datuak: Q726866
# Eraul (musika taldea)

Eraul Donostiako musika taldea da.

## Taldea

Asier Beramendik demo bat grabatu zuen 2014ko maiatzean Suediako Göteborg hirian. 2014an bertan Kutxa Kultur Musikarako hautatu zuten bere proiektua eta Gazteszenan jotzeko aukera izan zuen. Hurrengo urteetan taldea osatu zuen eta diska pare bat atera zituen.

## Diskografia

* Eraul (2015, autoekoizpena)
* Iraultza (2017, autoekoizpena)

## Erreferentziak

* ↑ Eraul, Asier Beramendi gaztearen musika taldea. (Noiz kontsultatua: 2017-09-27).
* ↑ Eraul taldeak estreinako diskoa aurkeztuko du azaroan. (Noiz kontsultatua: 2017-09-27).

## Kanpo estekak

* Datuak: Q61361507
# Erath konderria (Texas)

Erath konderria (ingelesez: Erath County) Texasko konderri bat da, Ameriketako Estatu Batuetan. Hiriburua Stephenville da. 2010eko zentsuaren arabera 37.890 biztanle zituen, Erath kilometro koadroko azaleran.

## Geografia

Erath konderriak 2.822,59 kilometro koadro ditu. Horietatik 17,45 ura dira. Beste 2.805,14 lurra dira. Biztanleria dentsitatea 13,42 da.

## Demografia

2010eko zentsoan bizi ziren 37.890 pertsonetatik 36.661 txuriak edo hispanoak dira. Horietatik hispano edo latino kategorian 7.279 dira. 431 beltzak edo afroamerikarrak. 170 amerikar natiboak ziren eta 12 Hawaii edo Pazifikoko irletako natiboak. 240 asiarrak ziren. Bestelako arraza bat kategorian 18 biztanle daude. Bukatzeko euren burua arraza bat baino gehiagotan 358 pertsonek kokatzen zuten.

### Biztanleria piramidea
## Kanpo estekak

* Datuak: Q110500
* Multimedia: Erath County, Texas / Q110500
# Eratu

Eratu 2010an Bilbon sortutako musika taldea da, metal-rock estilokoa.

## Ibilbidea

2010. urtearen bukaeran Aitor Agirrek (bateria), Joseba Luzuriagak (baxua eta koruak) eta Unai Olaldek (gitarra eta ahotsa) Eratu sortu zuten. Ondarroa, Agurain eta Gasteizko musikari hauek horren aurretik Laia, Xasta, Sortuz, Tuboskapi… proiektuetan parte hartu zuten, eta power-trio formatu honetan aukera aproposa aurkitu zuten maite dituzten estilo guztiak eta zabaldu nahi dituzten mezuak landu eta eta plazaratzeko. Eratuk asko du metaletik, rocketik eta baita pop edo zaindutako melodietatik.

## Diskografia

* Eratu (2011, autoekoizpena)
* Ispilu iluna (2013, Mauka)
* Bidea (2015, Mauka)

## Kolaborazioak

* Ikasle abertzaleak 25 urte
* Sustrai sendoak (2014)
* Mauka Vol. 1 (2015, Mauka)

## Erreferentziak

* Edukiaren zati bat «Eratu» artikulutik hartua da. Artikulu hark Iker Barandiaran du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Datuak: Q31188142
# Eraul

Eraul Nafarroa Garaiko kontzejua da, Deierrin dagoena. 90 biztanle zituen 2022 hasieran.

## Historia

1857ko errolda arte bere udalerria izan zuen, baina geroztik, beste hainbat herrirekin batera, Deierri udalerriaren barruan dago.
Bertan gertatu zen Bigarren Karlistaldiko lehenbiziko borrokaldi garrantzitsua, 1873ko maiatzaren 5ean.

## Demografia

Eraulgo biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2017 |
| 65 | 61 | 62 | 61 | 61 | 61 | 60 | 60 | 78 |

## Geografia

Aipagarriak dira herriko bi elementu hauek:
* Lazkuako behatokia. Urederra ibaiko haranaren gaineko talaia paregabea da kareharrizko hormatzar natural batean "zizelkatutako" balkoi luze bat da. Malkorrak Eozenoko kareharriz osatuta daude (58-37 milioi urte). Bere jatorria itsasoko sedimentuetan dute eta ondorioz, erraza da horiek osatzen dituzten fosilak antzematea.
* Eraulgo artea (Quercus ilex). Zuhaitz hau 11 metro luze da eta 1,30 metro zabal enborreko diametroan. Nafarroako zuhaitz zaharrenetakoa da eta 500 urte baino gehiago ditu. "Gaztetxo" bat zen Gaztelak Nafarroa Garaia konkistatu zuenean. Eraul herriko kaletatik ikusten da ekialdera 500 metrora, Abartzuzara doan pistan, ermitako errebueltaren parean. Aspaldiko enbor indartsutik hiru adar nagusi ateratzen ziren, artean bi adartza zituen orain dela 20-30 urte. Gaur egun bakarra geratzen zaio eta desoreka horren ondorioz enborra zabal eta hustua erabat zabalduta dago eta okertuta geratzen den adar nagusi horren aldera. Hala ere zutik eta sendo dirau arte honek. Bestalde, zuhaitz honen inguruan "Eraulgo artea" izenekoa familientzako audio-ipuina eta ilustrazioa egin ziren 2022ko ekainean.

## Galeria

* Arropa garbitokia
* Arropa garbitokia
* Artea eta herria
* Artea eta herria
* Artea (500 urte)
* Lazkuako fosila
* Eraulgo basoa

## Erreferentziak

* ↑ 8/2023 FORU AGINDUA, otsailaren 10ekoa, Ekonomia eta Ogasuneko kontseilariak emana, Nafarroako kontzejuetako populazioaren zifrak, 2022ko urtarrilaren 1ari dagozkionak, ofizialtzat jotzen dituena.. Nafarroako Aldizkari Ofiziala, 2023ko martxoaren 2a, bon.navarra.es (Noiz kontsultatua: 2023-11-23).
* ↑ «Karlismoa eta Karlista Gudak - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-05-14).
* ↑ Arrizabalaga, Mikel. (2019). «Berria» www.berria.eus (Noiz kontsultatua: 2019-05-14).
* ↑ Inaxio, Inaxio. (2010-10-19). «Eraulgo artea | Euskal-Herria.Org» luberri.net (Noiz kontsultatua: 2019-05-14).

## Kanpo estekak

* Datuak: Q12256958
* Multimedia: Eraul / Q12256958
# Eugi (argipena)

Eugi hitzak adiera bat baino gehiago izan ditzake:

## Lekuak

* Eugi: Esteribarko herria.
* Eugiko urtegia: herri horren ondoan dagoen urtegia.
* Eugiko ola: herri honen ondoan dagoen arma-fabrika zaharra.

## Pertsonak

* Patxi Eugi: Agoizko pilotaria.
# Euskal Museoa (argipena)

Euskal Museoa honako museoak izan daitezke:
* Baionako Euskal Museoa Baionan;
* Bilboko Euskal Museoa Bilbon;
* Euskal Herria museoa Gernikan;
# Euskal Onomastikaren Datutegia

Euskal Onomastikaren Datutegia (EODA) Euskaltzaindiaren zerbitzua da, bilaketa omomastikoak egiteko prestatua, eta hiru atal nagusitan daude sailkatuta: deiturak, pertsona-izenak (antroponimia) eta lekuak (toponimia, Euskal Herrikoa eta mundukoa). Izen berezien euskarazko forma egokia jakiteko baliabide inportantea da.
Datutegian agertzen diren euskal forma batzuen idazkera idazkera arau baten bidez finkatua du Euskaltzaindiak, eta bilaketetan erreferentzia agertzen da kasu horietan, baina ez da izen guztien kasua. Asko Euskaltzaindiko Onomastika batzordearen lanen emaitza dira, eta haren bermea daukate; eta beste batzuk irizpide egokiei jarraituz egindako ikerketen emaitzak dira, baina ikerlari edo ikerketa-talde batzuek egindako lanetatik hartu dira, eta ez dute, beraz, Euskaltzaindiaren berariazko oniritzirik.

## Erreferentziak

* ↑ «Euskal Onomastikaren Datutegia - EODA - EODA» www.euskaltzaindia.eus (Noiz kontsultatua: 2021-01-09).

## Ikus, gainera

* Atlas
* Euskal Wikiatlasa
* Mapamundi

## Kanpo estekak

* EODA sarean
* Datuak: Q109331689
# Euskal Nekazarien Batasuna

Euskal Nekazarien Batasuna (ENBA) Hego Euskal Herriko nekazari eta abeltzainak biltzen dituen sindikatua, 1991. urtean sortua. Gipuzkoan eta Bizkaian dago gehienbat hedatua. EHNE sindikatuaren zatiketatik sortu zen orduko hartan ENBA, iritzi politiko desberdinak ere tartean zirela.

## Kanpo estekak

* ENBAren webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257569
# Euskal Mendialdea

Euskal Mendialdea Ipar Euskal Herriko kantonamendu bat da. Frantziako Pirinio Atlantikoak departamenduan dago, Akitania Berria eskualdean. Guztira 66 udalerri ditu, eta Maule-Lextarre du hiriburu.

## Erreferentziak

* ↑ Euskaltzaindiko Onomastika batzordea: «Kantonamendu berrien euskal izenak», Plazaberri.

## Kanpo estekak

* Datuak: Q17622867